હળવદ : હળવદ તાલુકાના કડીયાણા ગામના સસ્તા અનાજના પરવાનેદારે ગરીબોને વેંચાણ કરવાનો ઘઉં અને ચોખાનો જથ્થો એલીગન્સ ફુડ નામની ફેકટરીમાં મોકલાવી દીધાનો ઘટસ્ફોટ એસઓજીએ કર્યા બાદ આ કૌભાંડમાં રંગેહાથ ઝડપાયેલા ફેકટરી માલિક અને સસ્તા અનાજના પરવાનેદારોને પ્રિવેન્સ ઓફ બ્લેક માર્કેટીંગ હેઠળ જેલ ભેગા કરવાના બદલે જિલ્લા કલેકટર અને જિલ્લા પુરવઠા દ્વારા આવશ્યક ચીજવસ્તુની ધારાની કલમ ૩ અને ૭ મુજબ હળવીફુલ કલમો મુજબ ગુનો નોંધવા કાર્યવાહી કરતા અનેક આશંકા જન્મી છે.